open-index/open-wikipedia-markdown huggingface dataset:
Ørjan Madsen

**Ørjan Odd Madsen** (født 3. mars 1946 i Bergen) er en norsk trener og tidligere svømmer. Han representerte Bergens Svømme Club.

## Karriere
Ørjan Madsen innehadde norske rekorder på 50 m fri, 100 m fri, 100 m butterfly, 200 m fri, 400 m fri, 200 m medley og 400 m medley. Han representerte Norge under Sommer-OL 1968. Han ble tildelt kongepokalen i 1968 og 1970. Etter svømmekarrieren var han landslagstrener i svømming for Norge og senere Tyskland, og han er engasjert i Olympiatoppen. Han var personlig trener for Eirik Verås Larsen da han tok gull i padling under Sommer-OL 2012.

Fra 2016 er Ørjan Madsen sportslig leder for Vestkantsvømmerne.
## Referanser


## Eksterne lenker
*
Baselakkordene

**Baselakkordene** er et sett med anbefalinger til reguleringer for banknæringen, fremlagt av Baselkomiteen for banktilsyn. Det er blitt laget tre sett med anbefalte regelverk: Basel I, Basel II og Basel III.
Cory Doctorow

**Cory Efram Doctorow** (født 17. juli 1971 i Toronto) er en britisk-kanadisk forfatter, journalist og aktivist. Han er kjent for sine science fiction-romaner, samt for arbeidet for Creative Commons-bevegelsen og for reformer i opphavsretten.

Doctorow utgav sin første fortelling *Craphound* i 1998. Han første roman *Down and Out in the Magic Kingdom* kom i 2003, og senere verker som novellesamlingen *A Place So Foreign and Eight More* og romanen *Little Brother* har vunnet flere priser. Alle Doctorows bøker kan fritt distribueres under Creative Commons-lisenser.

Som journalist har Doctorow skrevet for både populærvitenskapelige blader og for datapressen, blant annet for *[[Popular Science]]* og for *[[Wired]]*. Han var frem til 2020 medredaktør for nettstedet *[[Boing Boing]]*, som han også var med å starte i papirform i 1988. Han har tidligere arbeidet ved Electronic Frontier Foundation.

## Referanser




## Eksterne lenker
* 
* 
* 
*  En oversikt over dokumenter på norsk av eller om Cory Doctorow
Lars Werner

**Lars Helge Werner** (født 25. juli 1935 i Sofia församling i Stockholm, død 11. januar 2013 i Tyresö) var en svensk politiker som var partileder for Vänsterpartiet kommunisterna (fra 1990 heter det Vänsterpartiet) 1975–1993. Han var riksdagsmedlem 1965–1994. 

## Referanser


## Eksterne lenker
* 
*
Wisła (by)

**Wisła** (tysk: *Weichsel*) er en by og kommune i det schlesiske voivodskap i Polen. 

Byen har navnet sitt fra Polens største elv med samme navn, Wisła. Per 31. desember 2010 hadde byen 11 233 innbyggere.

## Referanser


## Eksterne lenker
*
MF «Sigrid»

**MF «Sigrid»** er en lukket pendelferge som ble bygd i 1992 ved Trønderverftet i Hommelvik og overlevert rederiet Helgeland Trafikkselskap samme år for trafikk på sambandet mellom Sandnessjøen og Dønnastedene.

«Sigrid» er utstyrt med to passasjersalonger, kafeteria og mannskapslugarer over bildekket. Hun har også et hengedekk med kapasitet på 22 personbilenheter.

I oktober 2008  ble ferga satt inn i rute på sambandet over Hadselfjorden mellom Melbu og Fiskebøl som erstatning for den noe større «Møysalen». Kapasitetsreduskjonen på sambandet, samt at «Sigrid» ikke tok i bruk hengedekket, ble kritisert av lokalbefolkningen.

## Sambandshistorikk
*1992–2008: Sandnessjøen-Dønna-Løkta
*4. oktober 2008 - 31. desember 2014: Melbu-Fiskebøl
*Levang - Nesna
*Stavanger - Tau (utleid til Norled) 
*Skjershomane - Ranavik (utleid til Norled) 
*Hjelmeland - Nesvik - Ombo (utleid til Norled)
*Utåker - Matre - Skånevik (utleid til Norled)
*Hjelmeland - Nesvik - Skipavik ( utleid til Norled)

## Referanser


## Kilder
*Den tyske hjemmesiden Fjordfähren in Norwegen - Sigrid 
*Søk i Skipsregistrene 
*Boreal Transports fergeoversikt

## Eksterne lenker
* 
* Hjemmesiden til Boreal Transport
* Knutepunktet nr. 1 2011: "MF Sigrid" til topps i fotokonkurranse. Side 15. Besøkt 12. januar 2013.
Armand Guillaumin

**Armand Guillaumin** (fransk uttale: [ɡijomɛ]; født 16. februar 1841, død 26. juni 1927) var en fransk impresjonistisk maler og litograf.

**Jean-Baptiste Armand Guillaumin** ble født i Paris. Da han var 21 år gammel, begynte han å jobbe i onkelens undertøysbutikk mens han deltok i tegneundervisning om kvelden. Senere jobbet han for den franske regjeringens jernbane. Fra 1861 studerte han på Académie Suisse. Der møtte han Paul Cézanne og Camille Pissarro, som han skulle bli venner med resten av livet. Selv om han ikke har blitt like kjent som Cézanne og Pissarro, hadde han betydelig innflytelse på arbeidene deres. Cézanne gjorde sin første etsning basert på Guillaumins maleri av lektere på elven Seinen. 

Guillaumin stilte ut på Salon des refusés i 1863. Fra 1874 stilte han ut med impresjonistene. I 1886 ble han venn med Vincent van Goghs bror Theo, som solgte noen av verkene hans. I 1891 kunne han slutte i jobben og konsentrere seg om å male på heltid etter å ha vunnet 100 000 francs i det statlige lotteriet.

Guillaumins malerier er kjent for intense farger, og er representert i store museer over hele verden. 

## Referanser


## Eksterne lenker
*
Millennium-trilogien

***Millennium-trilogien*** er en trilogi kriminalromaner av den svenske forfatteren Stieg Larsson (1954–2004). Larsson hadde planlagt en serie med ti bøker, men han døde før han ble ferdig med den fjerde. Bøkene ble utgitt posthumt.

De to hovedpersoner i trilogien er journalist og redaktør i det fiktive bladet *Millennium* Mikael Blomkvist og hackeren Lisbeth Salander. 

De tre bøkene i trilogien er:
**[[Menn som hater kvinner]]* (*Män som hatar kvinnor*) (2005)
**[[Jenta som lekte med ilden]]* (*Flickan som lekte med elden*) (2006)
**[[Luftslottet som sprengtes]]* (*Luftslottet som sprängdes*) (2007)

Serien har solgt over 60 millioner eksemplarer og er dermed de mest solgte svenske bøker gjennom tidene. 

Trilogien ble filmatisert med premiere i 2009. Rollen som Mikael Blomkvist ble spilt av Michael Nyqvist og Lisbeth Salander ble spilt av Noomi Rapace.

Den svenske forfatteren David Lagercrantz har skrevet ytterligere tre bøker om Mikael Blomkvist og Lisbeth Salander, og trilogien er dermed blitt en bokserie.

De tre bøkene er:

* *Det som ikke dreper oss* (*Det som inte dödar oss*) (2015)
* *Mannen som jaget sin egen skygge* (*Mannen som sökte sin skugga*) (2017)
* *Hun som må dø* (*Hon som måste dö*) (2019)

## Referanser
KNM «Vigra»

**KNM «Vigra»**, tidligere **USN SC 1061**, er en av tre ubåtjagere som den norske marinen fikk av USA i 1943. Det ble totalt bygget 878 slike ubåtjagere, og flere allierte land gjorde bruk av båttypen. I den norske marinen ble de benyttet av shetlandsgjengen fra høsten 1943. Skipssjef på KNM «Vigra» var Leif Larsen («Shetlands-Larsen»). KNM «Vigra» utførte 43 turer mellom Shetland og Norge fram til 1945. Lengste turen ble utført til Vikna i Trøndelag i november 1944. Etter krigen ble KNM «Vigra» satt inn i tjeneste som kystvakt og kystoppsyn frem til 1953 da hun ble lagt i opplag. I 1959 ble skipet solgt.

## Skipet
Skipstypen ble første gang bygget i 1917, og i 1918 hadde den amerikanske marinen 440 skip av denne typen i tjeneste (under første verdenskrig). De fikk prefikset SC som  er en forkortelse for **''S**ubmarine **C**haser* (ubåtjager). Under [[andre verdenskrig]] ble en litt modifisert utgave av skipstypen bygget i 438 eksemplarer hvorav tre ble gitt til Norge. Skrogene ble bygd av kanadisk furu (pitchpine) på eikespant, og hovedskott og forsterkninger av stål. Byggingen ble utført på amerikanske sivile båtbyggerier som ikke allerede var opptatt med forsvarskontrakter.


==Referanser==
<references/>

==Litteratur==
*Sælen, Frithjof: [http://www.nb.no/utlevering/nb/63df0e838482b5c850072a9a75d94310#&struct=DIV24 *Shetlands-Larsen''], 2. utgave, Oslo: Gyldendal , 1995, s. 25ff.

## Eksterne lenker

* Hjemmesiden til KNM «Hitra»
* Stord Maritime Museum – KNM Hitra. Besøkt 9. august 2009
Sergio Ballesteros

**Sergio Martínez Ballesteros** (født 4. september 1975 i Valencia) er en spansk tidligere fotballspiller som spilte for Levante UD i Primera División i Spania.
## Referanser


## Eksterne lenker
*
MS «Skagen» (1958)

**MS «Skagen»** var et skip som ble bygget i Norge i 1958, skroget ble bygget ved Pusnæs Mek. Verksted i Arendal som byggenummer 97. og innredningen og utrustningen ble foretatt ved Kristiansands Mek. Verksted som byggenummer 202, Skipet ble sjøsatt 18. januar 1958. Det ble overlevert til A/S Kristiansand Dampskipsselskap i Kristiansand i juni 1958. Skipet ble innredet i Kristiansand etter tegninger av arkitekt David Sandved. Skipsnavnet var tidligere brukt på rederiets skip DS «Skagen» som var i selskapets eie fra august 1912 til november 1938. MS Skagen var en passasjer-, bil- og jernbaneferje på 1&nbsp;869 brt, som ble ombygd til supply-skip i 1975.

I 1958 ble MS «Skagen» umiddelbart satt inn i trafikk i ruten kalt Skagerrak-expressen på strekningen Kristiansand - Hirtshals. Overfarten på den 140&nbsp;km lange strekningen tok 4,5 timer. I sommersesongen ble det også seilinger til Arendal. Dagen startet med avgang til Hirtshals fra Kristiansand om formiddagen, ny kryssing med ankomst Arendal om ettermiddagen kl 17:00, retur til Hirtshals på kveldstid og deretter nattseiling tilbake til Kristiansand.

Rederiet ble solgt til Fred. Olsen & Co. i 1968, gikk videre til Fred. Olsen Lines for siden å bli overtatt av Color Line. I 1975 fikk skipet navnet MS «Borgholm». Da det ble solgt videre i 1981 fikk det navnet MS «Norghol» for ved enda et eierskifte i 1988 å bli MS «Pan Trader».

MS «Skagen» var den første jernbaneferjen som krysset Skagerrak, og dette gav mulighet for raskere transporter mellom Sørlandet og kontinentet.

I 1975 ble «Skagen» bygd om ved Nylands mekaniske verksted i Oslo for Fred. Olsen Oceanic, et selskap i Fred. Olsen-konsernet. Skipet skulle nå fungere som moderskip for miniubåter (ROV) i oljevirksomheten.

Fra 1979 til 1982 var skipet eid av Dolphin Services AS. Deretter ble det solgt til skipsreder Per Hagen i Drammen. Skipet fikk to lengre perioder i opplag, i Grimstad fra 1982 til 1985 og i Drammensfjorden fra 1990 til 2008. Rundt 1988 var skipet i virksomhet som forskningsfartøy ved New Foundland.

I 2007 gikk skipet til verft ved Drammen Yard i Norge for overhaling, montering av nye kraner og MOB-båt. Våren 2009 ble det igjen klasset av Vertas til å brukes til vrakleting utenfor USAs kyster.

I 2008 ble arbeidet stanset på MS «Pan Trader» pga. manglende betalinger, kjennelsen fra Drammen tingrett ble opprettholdt av Borgarting lagmannsrett i 2010. I 2012 aksjonerte Sjømannsforbundet grunnet de manglende betalingene.

I 2016 ble hun tvangssolgt til Drammen Yard, og lå lenge ved Drammen Yard. 
Den 14. januar 2019 ble Pan Trader slept ut fra Drammen av taubåten Westsund, destinasjon Litauen for hogging.

## Referanser


## Kilder
* Skipshistorie.net MS «Norghol»
* Kuben Da M/S Skagen gikk av stabelen

## Eksterne lenker
* 
*
Politikkåret 1948

## Hendelser
* 4. januar – Den britiske kronkolonien Burma blir en selvstendig republikk.
* 4. februar – Den britiske kronkolonien Ceylon blir et selvstendig land.
: – Sveriges utenriksminister Östen Undén erklærer at Sverige skal fortsette å være nøytralt.
* 25. februar – Kommunistene griper makten i Tsjekkoslovakia ved Prahakuppet.
* 17. mars – Brussel-traktaten undertegnes.
* 1. april – Færøyene blir en selvstyrende del av Danmark.
* 6. april – VSB-avtalen undertegnes.
* 14. mai – Palestinamandatet upphører, Israel dannes, og Den arabisk-israelske krig 1948 innledes.
* 11. juni – Folke Bernadotte ordner våpenhvile i Palestina.
* 24. juni – Sovjetunionen innfører en blokade av Vest-Berlin og stenger alle tilførselsveier. Vestmaktene svarer med å opprette en luftbro og klarer på den måte å forsørge befolkningen.
* 8.–10. juli – Ved en konferanse i Koblenz besluttes det å slå sammen de tre vestlige okkupasjonssonene og danne *Forbundsrepublikken Tyskland*, i daglig tale Vest-Tyskland.
* 10. desember – Menneskerettighetserklæringen vedtas.

## Valg og folkeavstemninger
* 19. september – Andrakammarvalg i Sverige.
* 2. november - Demokraten Harry S. Truman gjenvelges som president i USA.

## Organisaajonshendelser
* 11. desember – Freie Demokratische Partei grunnlegges i Tyskland.

## Fødsler

## Dødsfall

## Bildegalleri

Mahatma-Gandhi,_studio,_1931.jpg|Mahatma Gandhi(1869-1948)
Thekla_Resvoll.jpg|Thekla Resvoll(1871–1948)
Jinnah_crop.jpg|Muhammad Ali Jinnah(1876-1948)
Edvard_Beneš.jpg|Edvard Beneš(1884-1948)
Manuel_Roxas.jpg|Manuel A. Roxas(1892–1948)
Jorge_Eliécer_Gaitán_(1936).jpg|Jorge Eliécer Gaitán(1903–1948)
26043_Sven_Oftedal_(cropped).jpg|Sven Oftedal(1905-1948)
Sheikh_Khalifa.jpg|Khalifa bin Zayed Al-Nahyan(1948–2022)
Christophe_Joseph_Marie_Dabiré_2019-02-11.jpg|Christophe Joseph Marie Dabiré(1948–)


## Fotnoter


## Referanser


## Eksterne lenker
*
Enkeltdistanse-NM på skøyter 1989

**Enkeltdistanse-NM på skøyter 1989** ble avholdt på Nytrømoen i Tynset 3.-5. mars 1989.

Hamar Idrettslag og Tynset Idrettsforening var arrangør av mesterskapet.
Mesterskapet ble flyttet fra Hamar på grunn av umulige isforhold.

## Medaljesammendrag
### Damer

### Herrer

## Eksterne lenker
* 
*
MF «Oskarsborg» (1927)

**MF «Oskarsborg»**, også skrevet **MF «Oscarsborg»**, er en bilferge bygd i 1927 ved Johan Drages båtbyggeri på Rognan og levert rederiet Fergeforbindelsen i Narvik samme år som det første i selskapets eie.

«Oskarsborg» var Nord-Norges første bilferge og hun ble satt inn på Nord-Norges første fergesamband mellom Vassvika i Narvik by og Øyjord på nordsiden av Rombaksfjorden hvor hun trafikkerte frem til 1938. Ferga hadde styrhusbygget omtrent midtskips og bildekk, med en kapasitet på fire personbilenheter bak dette. Hun hadde navn etter bydelen Oscarsborg i Narvik.

I 1938 ble «Oskarsborg» solgt til Bil- og personferge Narvik-Ankenes, ble omdøpt til «Skjomen», og gikk på sambandene i Skjomen før hun ble videre solgt. Det er ukjent når ferga ble tatt ut av drift.

## Tekniske spesifikasjoner
*Lengde: 27,43 meter
*Bredde: 7,62 meter
*Passasjer- og personbilkapasitet: 90 / 4-6
*Fart: 7 knop
*Tonnasje: 34 bruttotonn
*Motor: 2-sylindret Drott-Diesel med 30 hestekrefter

## Historikk
*1927–1938: AS Fergeforbindelsen, Narvik
**1927–1930: Vassvik (Narvik)-Øyjord
*1938-1953: Bil- og personferge Narvik-Ankenes, senere Skibs- og Ferjedrift, Narvik
**1938: Narvik-Ankenes
**1938-1947: Grindjord-Kongsbakk
**1947-1949: Grindjord-Skjærvik
**1949- ? : Sandset-Kråkberget, Vesterålen
*1953 - ? : A/L Ferjedrift, Sortland
* ? - ? : Vesterålens Trafikklag, Sortland
*1989: Slettet fra skipsregisteret

## Kilder
*Det tyske nettstedet Fjordfähren in Norwegen - Oskarsborg 
*Bjørn Foss (1986). *Ferjelandet*. Forlaget Nordvest, Ålesund. Side 36. ISBN 82-90330-33-2.
*Steinar Aas (2001): *Byen, banen og bolaget 1902–1950* (Narviks historie bind I). Side 153 og 378. ISBN 82-996128-1-0
MF «Oskarsborg»

**MF «Oskarsborg»**, også skrevet **MF «Oscarsborg»**, er navnet på en rekke bilferger eid av AS Fergeforbindelsen.

*MF «Oskarsborg» (1927) - Bilferge bygd i 1927
*MF «Oskarsborg» (1938), eller «Oskarsborg» II - Bilferge bygd i 1938
*MF «Oskarsborg» (1944), eller «Oskarsborg» III - Bilferge bygd i 1944
Matias Concha

**Hernán Matías Arsenio Concha** (født 31. mars 1980 i Malmö) er en svensk tidligere fotballspiller. Concha, som var forsvarsspiller, har spilt for Malmö FF og Djurgårdens IF i Allsvenskan, samt for tyske VfL Bochum. Concha har også spilt åtte landskamper for Sverige.

## Karriere som klubbspiller
### Tidlig karriere i Sverige
Concha startet karrieren i Kulladals FF, beliggende i Malmö, før han signerte for Malmö FF. I 2004 gikk Concha til Djurgårdens IF, etter en periode med lite spilletid. Concha etablerte seg fast som spiller i klubben, og var en del av laget som tok seriegull i Allsvenskan 2005, samt gull i Svenska Cupen 2004 og 2005. Concha spilte 76 seriekamper og scoret to mål for klubben.

### VfL Bochum
Det ble 20. juni 2007 kjent at Concha ville spille for tyske VfL Bochum den kommende sesongen. Concha signerte en kontrakt på fire år for klubben, som spilte i Bundesligaen. Under oppholdet i Tyskland ble Concha skadet, og var ute i flere måneder med beinbrudd.

### Malmö FF
Det ble 30. juli 2012 klart at Concha igjen var klar for Malmö FF. Concha fikk innledningsvis mye spilletid for klubben, men mistet plassen for resten av sesongen da Miiko Albornoz vendte tilbake etter en lengre suspensjon. Han fikk lite spilletid også i 2014-sesongen, men spilte tre kamper i 2014/15-sesongen av Champions League. Det ble i en pressemelding 30. oktober 2014 klart at Matias Concha ville legge opp som profesjonell fotballspiller etter 2014-sesongen.

## Karriere som landslagsspiller
Concha spilte første landskamp for Sverige mot Jordan. Concha har sammenlagt åtte landskamper for Sverige.

## Spillerstatistikk
### I klubbsammenheng

### På landslaget

## Meritter
### Djurgården
* Svenska Cupen: 2004, 2005
* Allsvenskan: 2005
### Malmö FF
* Allsvenskan: 2013
* Svenska Supercupen: 2013

## Referanser


## Litteratur
* 

## Eksterne lenker
* 
* «Matias Concha», profil på SvFFs hjemmeside
Enkeltdistanse-NM på skøyter 1987

**Enkeltdistanse-NM på skøyter 1987** ble avholdt på Sørmarka kunstisbane i Stavanger 20.-22. februar 1987.
Stavanger Skøyteklubb var arrangør av mesterskapet.

## Medaljesammendrag
### Damer

### Herrer

## Resultater menn
### 500 meter menn

### 1000 meter menn

### 1500 meter menn

### 5000 meter menn

### 10000 meter menn

## Resultater kvinner
### 500 meter kvinner

### 1000 meter kvinner

### 1500 meter kvinner

### 3000 meter kvinner

### 5000 meter kvinner

## Eksterne lenker
* 
*
William Kenyon-Slaney

**William Slaney Kenyon-Slaney** (født 24. august 1847, død 24. april 1908) var en idrettsmann, soldat og politiker. Han scoret også det første målet i en offisiell internasjonal fotballkamp.

Kenyon-Slaney ble født Rajkot i Gujarat i India. Han var sønn av kaptein William Kenyon ved *2nd Bombay cavalry* og Frances Catherine Slaney, datter av Robert A. Slaney fra Shropshire. Da Robert Slaney døde i 1862, flyttet Kenyon-familien til Slaneygodset i Shropshire, og utvidet etternavnet til Kenyon-Slaney.

Kenyon-Slaney ble utdannet ved Eton og i en kort periode ved Christ Church, Oxford. I november 1867 forlot han Oxford og kom inn i *3rd battalion of the Grenadier Guards*. Hans militære karriere inkluderte slaget ved at-Tal al-Kabīr, der han ble dekorert for sin innsats. I 1887 ble han forfremmet til oberst, og han pensjonerte seg fra hæren i 1892, 45 år gammel. I 1887 giftet han seg med Lady Mabel Selina Bridgeman, og de fikk to barn, Sybil Agnes Kenyon-Slaney (1888) og Robert Orlando Rodolph Kenyon-Slaney (1892).

## Idrett
Kenyon-Slaney hadde gjort seg bemerket som en idrettsutøver. Han var aktiv cricketspiller for Marylebone Cricket Club. Han var også en aktiv fotballspiller, og spilte for Wanderers. Kenyon-Slaney scoret det første målet i den andre landskampen noensinne (den første endte uavgjort) da han allerede i det andre minutt etter innkast for  mot . Han scoret også senere i kampen, og ble dermed også den første som scoret to mål i en internasjonal kamp. 

## Referanser


## Kilder
* Martin Pugh, ‘Slaney, William Slaney Kenyon- (1847–1908)’, Oxford Dictionary of National Biography, Oxford University Press, Sept 2004; online edn, May 2006 accessed 25 June 2006
* Cricinfo - Players and Officials - William Kenyon-Slaney at content-uk.cricinfo.com
* England Match No. 2 - Scotland - 8 March 1873 - Match Summary and Report - www.englandfootballonline.com

## Eksterne lenker
* 
*
Haaken C. Mathiesen

**Haaken Christian Mathiesen** (født 24. februar 1827, død 10. september 1913) var en norsk godseier og trelasthandler. Han var medeier i Tostrup & Mathiesen, og overtok fra 1892 hele firmaet, som fikk navnet Mathiesen Eidsvold Værk året etter.

Han var sønn av Mogens Larsen Mathiesen (1799–1875), som hadde etablert Tostrup & Mathiesen sammen med Christopher Tostrup  i 1842. Faren hadde vært en inaktiv partner i firmaet, som i praksis ble ledet av Tostrup. Haaken C. Mathiesen gikk derimot tidlig aktivt inn i ledelsen av firmaet og spilte en stadig viktigere rolle, særlig etter at Tostrup trakk seg mer tilbake fra den daglige ledelsen. I 1892 kunne han kjøpe ut Tostrupfamiliens andel på 50% av firmaet, muligens i tråd med en eldre avtale.

Han eide Linderud gård fra 1875 til 1891, da den yngste sønnen Christian Pierre Mathiesen overtok gården. Sønnen Haaken L. Mathiesen overtok Mathiesen Eidsvold Værk i 1895.

## Utmerkelser
* Kommandør av Dannebrogordenen
* Ridder 1. klasse av St. Olavs Orden

## Referanser
Operasjon Martin

**Operasjon Martin (Red)** var en operasjon under andre verdenskrig som tok sikte på å organisere hemmelige militære motstandsgrupper i Troms. Operasjonene ble mislykket da gruppens fartøy MK «Brattholm I» ble oppdaget av den tyske Räumboot R56. MK «Brattholm I» ble senket av sine egne. En soldat fra kompani Linge falt i strid. Resten av styrken ble tatt til fange og henrettet i Tromsø. De lokale kontaktmennene ble deretter arrestert av mannskaper fra Sipo og Abwehr, og sendt til fangeleir i Tyskland hvor de omkom. Jan Baalsrud greide å flykte over til Sverige.

## Deltagere
* Løytnant Sigurd Eskeland
* Fenrik Jan Baalsrud
* Fenrik Per Blindheim
* Kaptein Sverre Odd Kverhellen
* Kjentmann Erik Reichelt
* Harald Peter Ratvik
* Bjørn Normann Bolstad
* Gabriel Salvesen
* Magnus Johan Kvalvik
* Frithjof M. Haugland
* Sjur Ludvigsen Trovaag
* Alfred Vik

## Etterspill
Henrettelsene av fangene i Tromsø ble etterforsket etter krigen under navnet Toftefjordsaken.

Gestapistene som torturerte og henrettet åtte av MK «Brattholm 1»-mannskapet, ble på sensommeren i 1945 beordret å grave opp igjen likene fra massegraven ved Grønnåsen Skytebane. Først med spader, så for hånd, for ikke å skade kroppene. De måtte også vaske likene før de ble lagt i kister.

Rettsforfølgelsen etter krigen ble problematisk ettersom den hovedsiktede, Kurt Stage, ikke befant seg i norsk varetekt. Stage blei 1947 henrettet i Jugoslavia for krigsforbrytelser der, mens det ikke ble reist straffesak mot de fire andre som var siktet i saken.

## Referanser


## Eksterne lenker
* Sannheten om Jan Baalsrud og Operasjon "Martin"  itromso.no
Vuelta a España 2013

**Vuelta a España 2013** var den 68. utgaven av sykkelrittet Vuelta a España. Det startet lørdag den 24. august med en lagtempo i Vilanova de Arousa og sluttet 15. september i Madrid. 

Rittet ble vunnet sammenlagt av Chris Horner, som ble den eldste rytter til å vinne en GrandTour sammenlagt. Han vant foran  Vincenzo Nibali og Alejandro Valverde

## Deltakere
:*Se også [[Liste over utøvere i Vuelta a España 2013]]*

Edvald Boasson Hagen var den eneste norske deltageren i rittet. 

Adam Hansen var med og fullførte sin syvende Grand Tour på rad.

## Etapper
:*Se også [[Etappene i Vuelta a España 2013]]*

## Trøyene dag for dag

## Resultater

### Sammenlagt

### Poengtrøya

### Klatretrøya

### Kombinasjontrøya

### Lagkonkurransen

## Eksterne lenker
*
Leonard Darwin

**Leonard Darwin** (født 15. januar 1850 i Down House i Kent, død 26. mars 1943 i London) var en britisk offiser, politiker, økonom, eugeniker og mentor til og evolusjonsbiologen Ronald Fisher. Leonard Darwin var sønn av den britiske naturforskeren Charles Darwin.

## Referanser


## Eksterne lenker
* 
*
Verdenscupen i orientering 2006

**Verdenscupen i orientering 2006** var den 12. utgaven av Verdenscupen i orientering. Den besto av 12 arrangementer som foregikk i Estland, Danmark og Frankrike. WOC (VM) og EOC (EM) var inkludert i verdenscupen.

## Arrangement og resultater
### Herrer

### Damer

## Sammenlagtresultater
### Herrer

### Damer

## Stafettresultater - sammenlagt
### Herrer

### Damer

## Eksterne lenker
* IOF WorldCup 2006
* WorldCup 2006 Results and Bulletins
Michael Maestlin

**Michael Maestlin**, **Mästlin** eller også **Möstlin** (født 30. september 1550 i Göppingen i hertugdømmet Württemberg, død 20. oktober 1631 i Tübingen) var en tysk matematiker og astronom. Maestlin er kjent som mentor for Johannes Kepler.

## Referanser
Korset og springkniven

***Korset og springkniven*** (*The Cross and the Switchblade*) er en amerikansk bok fra 1962. Forfatteren er predikant i pinsebevegelsen, David Wilkerson som forteller om sitt misjonsarbeid i gjengmiljø i New York, blant annet i kontakt med Nicky Cruz.

Boka ble filmatisert i 1970 i regi av Don Murray. Filmens skuespillere er blant annet Pat Boone og Erik Estrada.

## Referanser


## Eksterne lenker
*
Indisk astronomi

Historisk **indisk astronomi** (sanskrit: *Jyotiṣa*) er en av de seks disiplinene (Vedanga) som er knyttet til studiet av Vedaene. Den eldste bevarte indiske teksten om astronomi er en avhandling av Lagadha, som er datert litt forskjellig til Mauryariket i de siste århundrer f.Kr.

Som tilfellet er med andre tradisjoner, var den av religiøs art og vil bli oppfattet som astrologi i moderne terminologi. Hinduistisk astrologi var sterkt påvirket av hellensk astrologi i de første århundrene e.Kr., deriblant gjennom *[[Yavanajataka|Yavanajātaka]]*, en oversettelse til sanskrit av en gresk tekst fra det 2. århundre.

Historisk indisk astronomi blomstret på 500-tallet med astronomen Aryabhata. Hans tekst *[[Aryabhatiya]]* (499. e.Kr.) representerte summen av astronomisk kunnskap på denne tiden, og hadde en betydelg innflytelse på islamsk astronomi. Andre astronomer fra den klassiske epoken som bygde videre på Aryabhatas verk, var Brahmagupta, Varahamihira og Lalla.

Den indiske astronomiske tradisjon forble aktiv gjennom middelalderen og frem til 1500- og 1600-årene, spesielt innenfor Kerala-skolen for astronomi og matematikk.
Arkheanassa

**Arkheanassa** (gresk: Ἀρχεάνασσα) fra Kolofon i Anatolia var kjent som en hetære eller kurtisane som levde i Athen på slutten av 400-tallet f.Kr. 

I henhold til biografiske kilder om Platon var filosofen som ung mann dypt forelsket i Arkheanassa og adresserte et epigram på fire linjer til henne. Diktet er sitert i sin helhet av Diogenes Laertios i hans biografi over filosofen. Det er også gjengitt av Athenaios i en oversikt over berømte kurtisaner. Det samme diktet er også funnet i bortimot identisk utgave i en bysantinsk samling kalt for *Anthologia Palatina*. I denne kilden, som fortsatt er rettet mot Arkheanassa, er forfatterskapet ikke tilskrevet Platon, men til poeten Asklepiades fra Samos. Moderne forskere tenderer til å akseptere tilskrivelsen til Platon som gyldig.

## Referanser
Vrimaskin

En **vrimaskin** er en mekanisk innretning for å vri opp tøy etter vask. Fram til sentrifuger og tørketromler ble innført var vrimaskiner vanlig utstyr i vaskekjellere og som ekstrautstyr til vaskemaskiner.

En vrimaskin var vanligvis konstruert ved hjelp av to tromler som ble presset mot hverandre samtidig som de roterte hver sin vei. Når tøyet ble sendt mellom tromlene ble vannet presset ut. På denne måten sparte man den tunge og belastende operasjonen det var å vri opp tøyet for hånd. Ved bruk av vrimaskin kunne dessuten én enkelt person gjøre jobben, mens det gjerne krevdes to for å vri opp større tekstiler om det skulle gjøres manuelt.

På 1800-tallet ble vrimaskiner stort sett konstruert av tremateriale. Dette gjaldt både rammeverk og tromler. Kun tannhjul og deler av mekanismen var av metall. Senere ble vrimaskinene konstruert av metall, med gummibelagte valser.

De første vrimaskinene var separate, enkle konstruksjoner med håndsveiv, gjerne plassert i vaskerier eller vaskekjellere. Da vaskemaskinen ble innført, ble det imidlertid konstruert modeller egnet til bruk sammen med vaskemaskinene. Etter hvert ble vrimaskiner mer eller mindre standardutstyr for moderne vaskemaskiner. De enkleste, rimeligste modellene hadde fortsatt sveiv, men etter hvert kom elektriske modeller på markedet.

For at valsene skulle være effektive og klemme ut nok vann måtte det et visst press til. Bruk av vrimaskin innebar derfor en viss risiko. Fikk man fingrene inn i valsene kunne det medføre både smerte og skade. I de tusen hjem jobbet husmødrene med forsiktighet, mens barna ble advart mot den farlige vrimaskinen. Fra produsenter og andre ble det anbefalt å benytte egne klyper for å håndtere tøyet og unngå skader. Men i praksis var dette vanskelig. Skulle vrimaskinen jobbe effektivt måtte tøyet lirkes og loses inn i vrimaskinen slik at det ble jevnt spredt i hele valsenes lengderetning, og ikke klumpet seg et sted. Da krevdes, bokstavelig talt, fingerferdighet.

Vrimaskinene forsvant da moderne sentrifuger og etter hvert tørketromler ble tatt i bruk for å vri opp og tørke tøyet.
Barsoom

**Barsoom** er en fantasibasert versjon av planeten Mars som ble skapt av den amerikanske forfatteren Edgar Rice Burroughs. Den første fortellingen utkom som føljetong i 1912 med tittelen *Under the Moons of Mars*, og ble utgitt i bokform i 1917 med tittelen *[[A Princess of Mars]]* (utgitt i Norge i 1928 under tittelen *Prinsessen av Mars*). Ti fortsettelsesromaner fulgte over de neste tredve årene.

Barsoom er en romantisk visjon av Mars som en døende planet, basert på de nå forkastede idéene til den populære astronomen Percival Lowell tidlig på 1900-tallet. Romanene omtaler enestående nyvinninger og avansert teknologi, men har sitt fokus på ære, edel oppofring og konstant kamp.

Romanenes fantasifulle og eventyrlige beskrivelser av Mars, med helten *John Carter* som ble transportert til planeten på slutten av 1800-tallet, har inspirert mange science fiction forfattere, så vel som vitenskapsmenn som har vært involvert i romforskning og letingen etter utenomjordisk liv. Elementer fra bøkene har blitt anvendt av mange forfattere, i tegneserier, på TV og i filmer.
Millennium (andre betydninger)

**Millennium** kan vise til:
*Millennium, årtusen
*Millennium (TV-serie), en amerikansk TV-serie
*Millennium (TV-program), et TV-program som ble sendt fra 31. desember 1999 til 1. januar 2000
*Millennium-trilogien, tre kriminalromaner av den svenske forfatteren Stieg Larsson
*Millennium Stadium i Cardiff
Birger Gotaas

**Karl Birger Vodahl Gotaas** (1883–1960) var en norsk pressemann og politiker (H).

Han var prestesønn, og tok studentereksamen i 1903 og eksamen ved Elverum lærerskole i 1905. Han studerte også rettsvitenskap i et par år, uten å fullføre studiet, og gjorde deretter karrière i pressen. Gotaas var journalist i *[[Bergens Aftenblad]]* 1907–1910, redaksjonssekretær i *[[Dagsposten]]* i 1911, politisk sekretær i *[[Aftenposten]]* 1910–1911 og 1912–1916, redaktør i *[[Aftenavisen Stavangeren]]* 1916–1924, redaktør i *Bergens Aftenblad* 1924–1925 og sjefredaktør ved Høires Pressekontor 1925–1940. Under felttoget i Norge i 1940 arbeidet han i Utenriksdepartementets pressekontor. Senere fungerte Gotaas som pressesjef for Hærens overkommando. Deretter var han generalsekretær i Høyre 1945–1946 og sjefredaktør i Høyres Pressebyrå 1946–1950.

Birger Gotaas var svigersønn av amtmann og ordfører Rasmus Theisen.

## Kilder
* 

## Litteratur
*
MF «Bodø»

**MF «Bodø»**, tidligere **MF «Tamarii Moorea VIII»**, er en lukket bilferge bygd i 1998 ved Oceanfast Marine Ltd i Australia. Mellom 1998 og 2000 var hun innleid av selskapet Fastferry Tamarii Moorea for rutefart mellom Papeete og Moorea i Fransk Polynesia.

I juni 2001 ble ferga overtatt av det norske rederiet Ofotens og Vesteraalens Dampskibsselskab, fikk sitt nye navn «Bodø» og ble satt inn som hovedferge over Vestfjorden mellom Bodø og Moskenes, som siden har vært hovedsambandet.

«Bodø» ble erstattet av MF «Landegode» i midten av januar 2013 og har vært oppført som til salgs siden desember 2011. Per januar 2013 eies «Bodø» av Torghatten Nord.

## Sambandshistorikk
* 1998–2000: Papeete-Moorea
* August 2001-28. januar 2013: Bodø-Moskenes
* Januar 2013 - > : Opplag/Reserve

## Kilder
* Den tyske hjemmesiden Fjordfähren in Norwegen – Bodø 
* Søk i skipsregistrene 

## Se også
* MF «Røst»
* MF «Værøy»

## Eksterne lenker
* 
* 
* Hjemmesiden til Torghatten Nord
Haaken L. Mathiesen

**Haaken Larpent Mathiesen** (1858&ndash;1930) var en norsk godseier og industrimann som i årene frem mot den første verdenskrig utviklet «det største personlig eide treforedlingskompleks i Norge».

Han var sønn av Haaken C. Mathiesen (1827–1913) og Anna Sophie Josephine Larpent (1833–1863), og bror av Christian Pierre Mathiesen. Familien eide Linderud gård og trelastfirmaet Tostrup & Mathiesen, senere Mathiesen Eidsvold Værk, med større skogeiendommer i Eidsvoll- og Hurdaltraktene. Familien kjøpte Eidsvoll Verk i 1893, og fra 1895 ble Haaken L. Mathiesen eneeier av Mathiesen Eidsvold Værk. Han var også blant grunnleggerne av Orkla (selskap) i 1904 og investerte i Sydvaranger og Store Norske Spitsbergen Kulkompani.

Han ble gift med Erikka Cappelen Kiær i 1891. De var foreldre til Jørgen Mathiesen.

## Utmerkelser
* Kommandør av 1. grad av Dannebrogordenen
* Kommandør av 1. klasse av St. Olavs Orden
* Storoffiser av Den hellige Carls orden

## Referanser
MS «Jylland»

**MF «Jylland»** var en norsk passasjer- og bilferje på 795 brt. Skipet ble bygget ved Pullman Standard Car Manufacturing Company i Chicago, USA som patrulje- og eskortefartøy for US Navy, overlevert i 1943.

Skipet ble allerede i mai 1943 overført til Eskortegruppe 2 i Royal Navy og omdøpt til HMS «Kilbride». Det var i britisk tjeneste gjennom resten av 2. verdenskrig, men ble tilbakeført til US Navy i desember 1946 og fikk tilbake sin amerikanske betegnelse, PCE 828.

Via meglerselskapet Armand Pittman & Co som overtok skipet i 1947, ble det solgt til A/S Kristiansand Dampskipsselskap i Kristiansand i januar 1948. Det ble ombygd ved AS Stord Verft til bilferje i 1949, etter arkitekt David Sandveds tegninger.

Skipsnavnet var tidligere brukt på rederiets skip DS «Jylland» som ble i satt inn i ruten Fredrikshavn-Kristiansand i 1903. Det var i selskapets eie til november 1942 da det ble rekvirert av Die Deutsche Luftwaffe og 22. april 1944 minesprengt i Østersjøen under tysk flagg og senket.

«Jylland» ble satt inn i trafikk i KDS’-rute mellom Kristiansand og Hirtshals. I sommersesongen hadde hun også seilinger til Arendal. I 1957 ble motoren skiftet, også denne gang levert fra GM, men effekten økt fra 1&nbsp;800 til 2&nbsp;400 BHP.

I januar 1968 ble «Jylland» solgt til E. Zammit i Valletta på Malta. Hun gikk som bilferje mellom Valletta og den nest største av øyene, Gozo. Etter 10 år ble den satt i turisttrafikk fra Sliema rundt øyene med diskotek om bord.
 
I juni 1984 ble hun solgt videre til Kibtur i Tyrkia, fikk navnet MS «Kibris», men ble etter kort tid solgt videre til Akdeniz Gemicilek Ltd., Famagusta, Kypros og gitt navnet MS «Akdeniz». Under reparasjonsarbeider i Famagusta i januar 1985 kom hun i brann og ble satt på land for ikke å synke. Hun ble brakt flott i februar.

I oktober 1986 ble skipet igjen solgt, denne gang til Charterwell Maritime S.A. i Pireus, Hellas og omdøpt til MS «Princess Lydia». I juni 1988 ble hun ble solgt til hugging og ankom Khíos 5. juni 1988.

## Se også
*MS «Haugesund» (1943)
*MS «Stavanger» (1943)
*MS «Sunnhordland» (1943)
*MS «Sunnfjord»
*MS «Sognefjord»

## Referanser


## Eksterne lenker
* 
*
Ola O. Hjellet

**Ola Olsen Hjellet**  (født 	17. desember 1888, død 21. juni 1972 i Heidal) var en norsk gårdbruker og lokalpolitiker for Arbeiderpartiet.

Hjellet var ordfører i tidligere Heidal kommune i over 17 år. Han satt i to perioder, først fra 1. januar 1938 til 31. desember 1940 og deretter igjen fra 11. mai 1945 til 31. desember 1959. Hjellets ordførerperiode var kun avbrutt av en ordfører oppnevnt av fylkesfører for NS og fylkesmannen under andre verdenskrig.

I 1958 ble han tildelt Kongens fortjenstmedalje.

## Referanser
Lars Helge Birkeland

**Lars Helge Birkeland** (født 11. februar 1988) er en norsk tidligere skiskytter som representerte Birkenes IL.

## Karriere
Han var med på Norges lag som tok sølv på stafett under Vinter-OL 2018 i Pyeongchang. Han ble verdensmester da han var med på det norske laget som vant stafett under VM i skiskyting 2019 i Östersund.

Han la opp i februar 2021.

## Privat
Han er gift med den tidligere skiskytteren Fanny Horn Birkeland.

## Referanser


## Eksterne lenker
*
Mars Trilogy

**Mars Trilogy** er en serie på tre science fiction-romaner av den amerikanske science fiction-forfatteren Kim Stanley Robinson. Trilogiens tema er en menneskelig bosetning og terraforming av Mars, og fokuserer på egalitaristiske, sosiologiske og vitenskapelige fremskritt på Mars, samtidig som Jorden lider av overbefolkning og en økologisk katastrofe.

De tre romanene er *Red Mars* (1993), *Green Mars* (1994) og *Blue Mars* (1996), og har vunnet en rekke presisjefylte priser. Robinsons roman *[[Icehenge]]* (1984) dveler ved lignende temaer, deriblant rollefigurenes ekstremt lange liv. Det sistnevnte er også tema i hans roman *[[2312 (novelle)|2312]]* (2012) som også tar for seg terraforming av Mars.
John Paul Cunningham

** John Paul Cunningham** (alias. John_XC) (født 1970 i England) er en britisk kunstner, mest kjent for sitt arbeid under aliaset John_XC som han benyttet fra 2010 til 2012.

Cunningham er bosatt på Halsnøya, og har utdanning fra Wigan College of Technology (1987 til 1989) og University of Roehampton (1994 til 1996). Cunningham er en allsidig kunstner som arbeider innenfor tegning, maling, installasjoner og performance. Han har hatt en rekke utstillinger. Fra 2010 til 2012 benyttet han aliaset John_XC og laget over 300 verk på gaten hovedsakelig på Vestlandet, hvor han hengte opp bilder samt benyttet paste up på gatevegger. I 2012 gjennomførte han og gatekunstneren Jaz prosjektet "Elektrisk gatekunst" hvor de fikk male 30 el-skap i Bergen sentrum som BKK stilte til disposisjon. Han fikk også oppdraget med å male veggene på Øyatun skule på Halsnøya .

## Stipender
Norsk kulturråds utstillingsstipend (2004), Statens kunstnerstipend, arbeidsstipend for yngre kunstnere (2005 til 2007), Jakob Weidemanns minnestipend (2011).

## Referanser


## Litteratur
* John_XC: *2010-2012 No fear to see*, Bergen, Blurb inc. (2012)
Bokmosskorpion

**Bokmosskorpion** (*Chelifer cancroides*) er en mosskorpion som tilhører familien Cheliferidae. Navnet har den fått fordi den kunne sees på gamle bøker som ble oppbevart for fuktig. Den er ikke et skadedyr, men nyttig ettersom den lever av andre mindre dyr, som støvlus, spretthaler og midd.

## Utseende
Bokmosskorpion blir 3–4 mm lange, og bakkroppen er bred og rund med en brunlig farge. På forkroppens sider er det noen små knøler. Den tilhører edderkoppdyrene og har åtte bein, og et par pedipalper, disse er særlig markerte. Det andre og tredje siste leddet på pedipalpene er tydelig avlange og er formet som en klo. Den kan minne om en liten skorpion på utseendet, men til forskjell fra skorpioner, har bokmosskorpioner ingen giftklo på bakkroppen.

## Levevis
Bokmosskorpionen er aktiv når det er mørkt, og holder seg vanligvis skjult i dagslys. Den er ufarlig for mennesker, og lever som predator (rovdyr) på andre småkryp, som blant annet støvlus, spretthaler og midd. Den kan krype baklengs og sidelengs. Den finnes i gamle fuglereder, bikuber, under løs bark, i uthus og andre steder der det finnes småkryp. Mest vanlig er den å finne i hus, gjerne blant gamle bøker. 

## Utbredelse
Den finnes i hele Norge, men særlig er den rapportert fra de større byene. Den er sjelden i hus som blir omhyggelig vasket, dersom den finnes innendørs i bolighus, er det et tegn på en mulig fuktskade i huset. Den er spredt til alle verdensdeler.

## Referanser


## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* - Folkehelseinstituttet - Mosskorpioner
* Fauna Europaea, utbredelsesdatabase over europeiske dyr
Amund Skarholt (1892–1956)

**Amund Rasmussen Skarholt** (1892–1956) var en norsk gårdbruker og politiker (Ap) fra Orkdal. Han var stortingsrepresentant for Sør-Trøndelag i fem perioder 1934–56.

Skarholt gikk på Skjetlein landbruksskole 1911-1913, og overtok farsgården i 1916.

Han ble medlem av Arbeiderpartiet i 1918. Etter partisplittelsen i 1923 var Skarholt formann i Orkdal avdeling av Norges Kommunistiske Parti fram til 1927. Han gikk over til AP, og ble fra 1928 sekretær i Orkdal arbeiderparti.

Skarholt ble valgt inn i herredsstyret i Orkdal i 1920, og satt i formannskapet fra 1921. Her ble han sittende frem til 1951. Skarholt ble valgt inn på Stortinget i 1934, og representerte der Sør-Trøndelag frem til sin død. Han satt blant annet i Landbrukskomiteen. Han var også Lagtingets visesekretær i en tiårsperiode.

Han ble arrestert under krigen, og satt i Vollan kretsfengsel fra januar til mai 1945.

## Referanser


## Kilder
* Haffner, Vilhelm. *Stortinget : 1950-1953*. Oslo : Tanum, 1950. 

## Eksterne lenker
*
Amund Skarholt

**Amund Skarholt** er navnet til flere personer:

* Amund Skarholt (1892–1956), politiker
* Amund Skarholt (1948), næringslivsleder
MF «Ørnes»

**MF «Ørnes»**, tidligere **«Octo»**, var et arbeidsskip bygd av Tangen Verft i Kragerø for Great Belt Contractors i 1993 som ble brukt under byggingen av Storebæltsbroen frem til 1996 og deretter til byggingen av Øresundbroen frem til 2000.

Skipet ble kjøpt av Ofotens og Vesteraalens Dampskibsselskab i 2000 og ble omdøpt «Ørnes» den 7. desember samme år. Frem til 2001 gjennomgikk hun en ombygging til bruk som bilferge ved Western Shiprepair Yard i Klaipeda i Litauen. Et tilsvarende skip som fikk navnet «Fykan» ble også ombygd og levert til samme tid.

I 2001 ble «Ørnes» satt inn i sambandene i Meløybassenget mellom Ørnes, Meløyene og Vassdalsvik, for Torghatten Nord. Siden 2025 har hun gått mellom Digermulen og Finnvik.

## Sambandshistorikk
* 2001–2025: Ørnes-Vassdalsvik-Meløysund-Bolga-Støtt-Ørnes (Meløybassenget)
* 2025– : Digermulen–Finnvik

## Referanser


## Kilder
* Søk i skipsregistrene 

## Eksterne lenker
* 
* 
* Hjemmesiden til Torghatten Nord
Badeparken (Bodø)

**Badeparken Borettslag** er et borettslag i bydelen Østbyen i Bodø. Borettslaget består av to sjuetasjes blokker, med et areal på rundt 700 km², sett ovenfra. Byggene ble ferdigstilt 2005.

Badeparken har fått navn etter sin beliggenhet rett nord for Bodø Spektrum, som blant annet huser Nordlandsbadet.

## Referanser
Mosemosskorpion

**Mosemosskorpion** (*Neobisium carcinoides*) er en mosskorpion som tilhører familien Neobisiidae. Den er en 3 mm lang, metallskinnende mørk rødbrun mosskorpion. Vanlig å finne i åpent landskap og skog, under mosegrodd og soppinfisert bark på døde bartrær, blant løv, barnåler, i mose eller under steiner og greiner.

Den finnes nord i Europa og er ganske vanlig i Norge.

## Referanser


## Litteratur
* Klausen, F.E. (1998) Additional records of pseudoscorpions from Norway. Fauna norvegica Serie B 45: 100-103
* Stol, I. (2006) Checklist of Nordic Pseudoscorpiones. Norwegian Journal of Entomology 53: 85-87
* Stol, I. (2005) Norske mosskorpioner (Pseudoscorpiones) Norske Insekttabeller Nr. 18

## Eksterne lenker
* 
* Norske Insektabeller - Norske mosskorpioner - artsbestemmelsennøkkel (gratis nedlastning som pdf)
* Fauna Europaea, utbredelsesdatabase over europeiske dyr
Pye Jakobsson

**Pye Jakobsson** (født 1968) er en deltids-stripper, og en av de mest fremtredende sexdebattørene i Sverige. Som sexdebattør er hun involvert i foreningen Rose Alliance – National Organization for sex- og erotikkarbeidere. Hun har også en liberal holdning til illegale rusmidler, hvor hun tar til orde for en rusmiddelpolitikk med fokus på skadereduksjon. 2003 ble hun omtalt da hun ønsket å bli med i den syndikalistiske fagforeningen SAC.. Hun har mange år vært engasjert i problemstillinger knyttet til menneskerettigheter for sexarbeidere. I dag arbeider hun hovedsakelig som foreleser, forfatter og konsulent knyttet til sexarbeid og skadereduksjon.

## Referanser


## Eksterne lenker
* Intervju i Aftonbladet
* Sydsvenskan.se
Nord-Pas-de-Calais’ gruveområde

**Nord-Pas-de-Calais' gruveområde** (frank *Bassin minier du Nord-Pas-de-Calais*) er et verdensarvområde i den nordfranske regionen Nord-Pas-de-Calais. Regionen har tydelige spor, både økonomisk, sosialt, økologisk og kulturelt fra den intensive kullgruvevirksomheten som har pågått her fra om lag 1700 til ut på 1900-tallet. 

Verdensarvområdet er den vestlige delen av en mer omfattende gruveregion som ligger på grensen mellom Belgia og Frankrike, langs elvene Samber och Maas. Det ble utropt til verdensarvområde 30. juni 2012.

Verdensarvminnet omfatter 109 bygninger og strukturer: gruver, slagghauger, sjaktheiser, jernbane og annen infrastruktur, gruvelandsbyer og arbeiderboliger, administrasjonsbygninger og bygninger for andre samfunnsformål: skoler, kirker og kommunehus. 
 
## Historien

De første kullforekomsten ble oppdaget i Boulogne i 1660, og den første gruven kom i drift i 1692. Denne måtte imidlertid raskt innstille. Fra 1720 er det drift i et fire meter tykt kullsjikt i *Jeanne Colard-gruven*, men denne måtte innstille på grunn av oversvømmelser i gruven. Denne driften har imidlertid vist at det er potensial for gruvedrift, og flere gruver åpenet. Et drivverdig funn oppdages i 1734 i en gruve i Anzin og i 1757 etableres selskapet Compagnie des mines d'Anzin. Selskapet ekspanderer raskt, men også andre selskap dannes, blant annet Compagnie des mines d'Aniche som i 1778 finner kull i *Sainte-Catherine - Saint-Mathias*. 

På begynnelsen av 1800-tallet ble gruvedriften forenklet av dampmaskiner og forbedrede dreneringsteknikker. Den industrielle revolusjon, som skjøt fart på 1830- og 1840-tallet, skapte på sin side økt etterspørsel etter kull som energikilde; dette førte til høyere priser og akselerert utvinning.

I en gruveulykke i 1906 døde 1099 personer. Dette førte i første omgang til streiker, og senere til bedrede sikkerhetstiltak. Store deler av regionen ble herjet under første verdenskrig, og det tok flere år å bygge opp igjen anleggene og infrastrukturen i området. I 1944-46, ved avslutningen av andre verdenskrig, ble selskapene nasjonalisert og samlet i *Charbonnages de France*. Fra 1960 begynte nedleggelsen av gruver, og på 1980-tallet var bare noen få gruver i drift.

## Eksterne lenker
* 
* bmu.fr , kanpanjenettstedet for verdensarvstatus
*
Verdenscupen i orientering 2005

**Verdenscupen i orientering 2005** var den 11. utgaven av Verdenscupen i orientering. Den bestod av 12 arrangement som foregikk i Storbritannia, Japan og Italia. WOC (VM) var inkludert i verdenscupen.

## Arrangement og resultater
### Herrer

### Damer

## Sammenlagtresultater
### Herrer

### Damer

## Nasjonskonkurransen - sammenlagt
### Herrer

### Damer

## Eksterne lenker
* IOF WorldCup 2005
* WorldCup 2005 Results and Bulletins
Lilleborgsaken

**Lilleborgsaken** utløste den politiske striden som felte Johan Ludwig Mowinckels Venstre-regjering i 1931. Dette åpnet for Norges første Bondeparti-regjering under ledelse av Peder Kolstad.

Stridens kjerne var konsesjoner innenfor norsk fettindustri. Regjeringen hadde i 1930 gitt Lilleborg konsesjon til å erverve De Nordiske Fabrikers (Denofa) mølle i Fredrikstad mot at Denofa overtok halve aksjekapitalen i Lilleborg. Denofa var imidlertid eiet av britisk-nederlandske Unilever, så dette ville føre til at utenlandske kapitalinteresser ville få en dominerende stilling i norsk fettindustri. For å kompensere for dette krevde regjeringen at Denofa-eierne skulle gå inn og sikre norske margarinfabrikker, men avtalen ble imidlertid avvist av Trustkontrollen.

Saken kom opp i Odelstinget våren 1931, der et flertall på 57 mot 55 vedtok en uttalelse som konkluderte med at konsesjonene ikke burde ha vært gitt. Odelstingets flertall bestod av Arbeiderpartiet, Bondepartiet, Det radikale Folkeparti og Venstre-representantene Rudolf Peersen og Carl Hartmann, mens resten av Venstre og hele Høyres gruppe stemte til Mowinckels fordel. Det var dermed to representanter for Mowinckels eget parti som gjorde at flertallet tippet mot ham, og som et resultat ble Peersen og Hartmann midlertidig ekskludert av Venstre.

Mowinckel leverte sin avskjedssøknad den 8. mai, og fire dager senere ble Peder Kolstads regjering utnevnt i statsråd. Senere samme år valgte Kolstad likevel å gi konsesjon til oppkjøpet, på tross av at det ikke ble noe sikring av margarinfabrikkene.

## Kilder
* Debes, Jan (1950). *Det norske statsråd : 1814-1949*. Cammermeyer. Side 181
* «Lilleborgsaken» i *Gyldendals konversasjonsleksikon*. Oslo : Gyldendal, 1933